1. На 01.12.2023 г. от 11:00 ч. във войскови район „Пясъка“ при Хидрографската служба на Военноморските сили на република България, град Варна, да бъде пуснато в употреба издание на тема „140 години от създаването на Хидрографската служба на Военноморските сили“– една пощенска марка в блок и специален пощенски печат.

**1**. Вид на изданието:                                      една пощенска марка в блок

**2.** Размер:                                                                   49/39 мм

**3.** Перфорация:                                                          рамковидна

**4.** Техника на отпечатване:                                     офсет/дигитален печат

**5.** Хартия:                                                                  бяла

**6.** Номинална стойност:                                             3,30 лв.

**7.** Тираж:                                                                    5 200 броя

Художник:                                                     доц. Теодор Лихо

По традиция българското маркоиздаване отбелязва годишнини, свързани с Военноморските сили, пример за такива издания са серията от 4 марки през 2204 г. посветена на 125-та годишнина от създаването на Военноморските сили, пощенската марка от 2019 г. по случай-140-та годишнина от Военноморските сили, пощенската марка от 2021 г., посветена на 140 години от създаването на Висшето  военноморско училище „Никола Йонков Вапцаров“ в град Варна, през настоящата годна „60 години от създаването на Четвърти дивизион патрулни кораби“ – една илюстрована пощенска карта с оригинален знак за цена на пощенската услуга и специален пощенски печат и др. Темата хидрография е широкотърсена в колекционерските среди със своя приключенски и опознавателен характер.